
ÜLDSÄTTED

	Artikkel 1
Reguleerimisese ja kohaldamisala

	1. Käesoleva direktiivi eesmärk on parandada platvormitöö töötingimusi ja isikuandmete kaitset järgmiselt:

a) kehtestades sellised meetmed, mis hõlbustavad platvormitöö tegijate õige tööalase staatuse kindlaksmääramist;

b) edendades platvormitöö algoritmilises juhtimises läbipaistvust, õiglust, inimjärelevalvet, ohutust ja vastutust ning

c) suurendades platvormitöö läbipaistvust, sealhulgas piiriülestes olukordades.
	Ei ole vaja üle võtta.
	
	Direktiiv võetakse üle platvormitöö seadusega. 

	2. Käesolevas direktiivis sätestatakse miinimumõigused, mis kohalduvad kõigile liidus platvormitöö tegijatele, kellel on või kellel asjaolude hindamise põhjal leitakse, et neil on tööleping või töösuhe liikmesriikides kehtivate õigusaktide, kollektiivlepingute või tavade tähenduses, võttes arvesse Euroopa Kohtu praktikat.

Käesolevas direktiivis sätestatakse ka normid füüsiliste isikute kaitse parandamiseks seoses nende isikuandmete töötlemisega, nähes ette algoritmilise juhtimise meetmed, mida kohaldatakse liidus platvormitöö tegijate suhtes, sealhulgas nende suhtes, kellel puudub tööleping või töösuhe.
	Ei ole vaja üle võtta.
	
	

	3. Käesolevat direktiivi kohaldatakse liidus tehtavat platvormitööd korraldavate digitaalsete tööplatvormide suhtes, olenemata nende asukohast või kohaldatavast õigusest.
	Vastab osaliselt. 
	§ 2. Kohaldamisala

Eestis tehtavat platvormitööd korraldava platvormihalduri suhtes kohaldatakse käesolevat seadust olenemata platvormi asukohast ning platvormihalduri ja vahendaja või platvormitöö tegija vahelisele lepingule kohaldatavast õigusest.
	REÕSi § 35 kohaselt ei tohi töölepingule kohalduva õiguse valik viia selleni, et töötajalt võetakse kaitse, mis talle on tagatud selle riigi õiguse imperatiivsete sätetega. Kuna direktiiv laieneb ka neile platvormitöö tegijatele, kes ei tööta töölepingu alusel, võetakse säte üle platvormitöö seaduse §-ga 2. 

	Artikkel 2
Mõisted

	1. Käesolevas direktiivis kasutatakse järgmisi mõisteid:
	
	
	

		
a) „digitaalne tööplatvorm“ – füüsiline või juriidiline isik, kes osutab teenust, mis vastab kõigile järgmistele nõuetele:

i) seda osutatakse vähemalt osaliselt kaugteenusena elektrooniliste vahendite, näiteks veebisaidi või mobiilirakenduse kaudu;

ii) seda osutatakse teenusesaaja taotlusel;

iii) see hõlmab vajaliku ja olulise komponendina üksikisikute poolt tasu eest tehtava töö korraldamist, olenemata sellest, kas seda tööd tehakse internetis või konkreetses asukohas;

iv) see hõlmab automaatsete seire- või otsustussüsteemide kasutamist;
	Ei vasta. 
	§ 3.  Platvormihaldur

Platvormihaldur käesoleva seaduse tähenduses on füüsiline või juriidiline isik (edaspidi isik), kes osutab teenust, mis vastab kõigile järgmistele tingimustele:
1) seda osutatakse vähemalt osaliselt kaugteenusena elektrooniliste vahendite, nagu veebilehe või mobiilirakenduse kaudu;
2) seda osutatakse teenusesaaja taotlusel;
3) see sisaldab vajaliku ja olulise osana tasu eest tehtava töö korraldamist;
4) selle osutamisel kasutatakse automaatset seire- või otsustussüsteemi;
5) selle peamine eesmärk ei ole vara kasutamine, jagamine või väljaspool enda majandus- või kutsetegevust kaupade müük.
	

	b) „platvormitöö“ – töö, mida korraldatakse digitaalse tööplatvormi kaudu ja mida teeb liidus üksikisik digitaalse tööplatvormi või vahendaja ja üksikisiku vahelise lepingulise suhte alusel, olenemata sellest, kas on olemas lepinguline suhe üksikisiku või vahendaja ja teenusesaaja vahel;
	Ei vasta.
	§ 4. Platvormitöö ja seotud isikud

(1) Platvormitöö käesoleva seaduse tähenduses on töö, mida korraldatakse platvormi kaudu ja mida isik teeb platvormihalduri või vahendajaga sõlmitud lepingulise suhte alusel, olenemata sellest, kas temal või vahendajal on lepinguline suhe teenusesaajaga.
	

	c) „platvormitöö tegija“ – üksikisik, kes teeb platvormitööd, olenemata sellest, milline on lepinguline suhe või millisena on asjaomased pooled selle suhte kindlaks määranud;
	Ei vasta.
	(2) Platvormitöö tegija käesoleva seaduse tähenduses on platvormitööd tegev isik sõltumata sellest, millise lepingu alusel ta tööd teeb või millisena on pooled omavahelise suhte kindlaks määranud.
	

	d) „platvormitöötaja“ – platvormitöö tegija, kellel on tööleping või kelle puhul leitakse, et tal on töösuhe liikmesriigis kehtivate õigusaktide, kollektiivlepingute või tavade tähenduses, võttes arvesse Euroopa Kohtu praktikat;
	Ei vasta.
	(3) Platvormitöötaja käesoleva seaduse tähenduses on töölepingu alusel platvormitööd tegev füüsiline isik.
	

	e) „vahendaja“ – füüsiline või juriidiline isik, kes platvormitöö digitaalsele tööplatvormile või digitaalse tööplatvormi kaudu kättesaadavaks tegemise eesmärgil:

i) loob lepingulise suhte kõnealuse digitaalse tööplatvormi ja platvormitöö tegijaga või

ii) on kõnealuse digitaalse tööplatvormi ja platvormitöö tegija vahel alltöövõtuahelas;
	Ei vasta.
	(4) Vahendaja käesoleva seaduse tähenduses on isik, kes selleks, et teha platvormitöö kättesaadavaks platvormil või platvormi kaudu:
1) loob lepingulise suhte platvormihalduri ja platvormitöö tegijaga või
2) on platvormihalduri ja platvormitöö tegija vahelises alltöövõtuahelas.
(5) Vahendajaks ei loeta juriidilist isikut, mille kaudu teeb platvormitööd üksnes selle asutanud või seda kontrolliv füüsiline isik.
	

	f) „töötajate esindajad“ – platvormitöötajate esindajad, näiteks ametiühingud ja esindajad, kelle platvormitöötajad on vabalt valinud kooskõlas riigisisese õiguse ja tavaga;
	Vastab.
	
	Töötajate esindaja mõiste on kehtivas õiguses laialt kasutatud ning selle sisu tuleneb peamiselt töötajate usaldusisiku seadusest (TUIS) ja ametiühingute seadusest (AÜS). Eestis saavad töötajaid, sh platvormitöötajaid, esindada eelkõige töötajate usaldusisik, ametiühing ja/või töökeskkonna esindajad (töökeskkonnavolinik, töökeskkonnanõukogu).
TUISi § 2 lg 1 kohaselt on usaldusisik tööandja töötaja, kelle tööandja töötajate üldkoosolek on valinud oma esindajaks seadusest tulenevate ülesannete täitmisel suhetes tööandjaga.
AÜSi § 2 lg 1 kohaselt on ametiühing iseseisev omaalgatuslik ja vabatahtlik isikute ühendus, mille eesmärgiks on töötajate töö-, teenistus- ja kutsealaste, majanduslike ning sotsiaalsete õiguste ja huvide esindamine ning kaitsmine.

	g) „platvormitöö tegijate esindajad“ – töötajate esindajad ja, niivõrd kui see on ette nähtud riigisisese õiguse ja tavaga, muude platvormitöö tegijate kui platvormitöötajate esindajad;
	Vastab osaliselt.

	(6) Platvormitöö tegijate esindaja käesoleva seaduse tähenduses on:
1) platvormitöötajate esindaja;
2) platvormitöö tegijaid esindav ametiühing ametiühingu seaduse tähenduses;
3) muu kirjalikult volitatud platvormitöö tegijate esindaja, kes esindab vähemalt viit platvormitöö tegijat.

(7) Platvormitöö tegija esindaja esindusõiguse olemasolu kinnitatakse nõudmise korral asjakohase tõendiga.
	Kuigi Eestis võivad AÜSi § 2 lg-te 1 ja 3 ning § 4 lg 1 kohaselt ametiühingusse kuuluda kõik tööd tegevad isikud, sh iseendale tööandjast platvormitöö tegijad, ja ametiühingutel on õigus esindada ka platvormitöö tegijaid ehk muu kui töölepingu alusel tööd tegevaid isikuid, siis ei ole vastavat mõistet Eesti õiguses praegu kasutusel. Kuna mõiste on direktiivis läbiv, võetakse see seadusega üle.

	h) „automaatsed seiresüsteemid“ – süsteemid, mida kasutatakse platvormitöö tegijate töötulemuste või töökeskkonnas toimuva tegevuse elektrooniliste vahendite abil kontrollimiseks, jälgimiseks või hindamiseks või toetavad seda, sealhulgas kogudes isikuandmeid;
	Ei vasta.
	§ 5. Automaatsüsteemid

(1) Automaatne seiresüsteem käesoleva seaduse tähenduses on süsteem, mida kasutatakse platvormitöö tegija või töölesoovija töö tulemuse või tegevuse jälgimiseks, hindamiseks, kontrollimiseks või toetamiseks elektroonilise vahendi abil, kogudes muu hulgas isikuandmeid.
	

	i) „automaatsed otsustussüsteemid“ – süsteemid, mida elektrooniliste vahendite abil kasutatakse selliste otsuste tegemiseks või toetamiseks, mis mõjutavad märkimisväärselt platvormitöö tegijaid, sealhulgas platvormitöötajate töötingimusi, eelkõige otsuseid, mis mõjutavad nende töölevõtmist, nende juurdepääsu tööülesannetele ja tööülesannete korraldust, nende töötasu, sealhulgas üksikute tööülesannete hinnastamist, nende ohutust ja tervist, nende tööaega, nende juurdepääsu koolitusele, nende edutamist või samaväärset meedet ja nende lepingulist staatust, sealhulgas nende konto piiramist, peatamist või sulgemist.
	Ei vasta.
	(2) Automaatne otsustussüsteem käesoleva seaduse tähenduses on süsteem, mida elektroonilise vahendi abil kasutatakse sellise otsuse tegemiseks või toetamiseks, mis mõjutab märkimisväärselt platvormitöö tegija töötingimusi ja lepingulist staatust. Eelkõige mõjutavad platvormitöö tegijat otsused, mis puudutavad töölevõtmist, juurdepääsu tööülesannetele, tööülesannete korraldust, töötasu, tööülesannete hinnastamist, ohutust, tervist, tööaega, juurdepääsu koolitusele ja edutamist või muud samaväärset meedet ning tema konto piiramist, peatamist või sulgemist.
	

	2. Lõike 1 punktis a sätestatud digitaalse tööplatvormi määratlus ei hõlma selliste teenuste osutajaid, mille peamine eesmärk on vara kasutamine või jagamine või mille abil saavad isikud, kes ei ole kutsetöötajad, kaupu edasi müüa.
	Ei vasta.
	§ 3 p 5
	

	Artikkel 3
Vahendajad

	Liikmesriigid võtavad asjakohased meetmed tagamaks, et kui digitaalne tööplatvorm kasutab vahendajaid, on platvormitöö tegijatel, kellel on vahendajaga lepinguline suhe, samasugune käesoleva direktiiviga ette nähtud kaitsetase kui neil, kellel on digitaalse tööplatvormiga otsene lepinguline suhe. Selleks võtavad liikmesriigid kooskõlas riigisisese õiguse ja tavaga meetmeid asjakohaste mehhanismide kehtestamiseks, mis asjakohasel juhul hõlmavad solidaarvastutuse süsteeme.
	Ei vasta.
	§ 6. Kaitse tagamine vahendaja kasutamise korral

Kui platvormitööd tehakse vahendaja kaudu, vastutavad platvormihaldur ja vahendaja käesoleva seaduse §-des 9–15 ning 18 ja 19 sätestatud kohustuste täitmise eest solidaarselt võlaõigusseaduse kohaselt.
	

	II peatükk
TÖÖALANE STAATUS

	Artikkel 4
Õige tööalase staatuse kindlaksmääramine

	1. Liikmesriigid kehtestavad asjakohase ja tulemusliku korra platvormitöö tegijate õige tööalase staatuse kindlaksmääramise kontrollimiseks ja tagamiseks, eesmärgiga teha kindlaks, kas on olemas töösuhe liikmesriikides kehtivate õigusaktide, kollektiivlepingute või tavade tähenduses, võttes arvesse Euroopa Kohtu praktikat, sealhulgas artikli 5 kohase töösuhte õigusliku eelduse kohaldamise kaudu.
	Vastab. 
	
	Töölepingu seaduse (TLS) § 1 lg 1 märgib, et töölepingu alusel teeb üks isik teisele isikule tööd, alludes tema juhtimisele ja kontrollile. TLSi § 1 lg 2 kohaselt eeldatakse töölepingut, kui üks isik teeb teisele isikule tööd, mille tegemist võib vastavalt asjaoludele oodata üksnes tasu eest. Samas, § 1 lg 4 kohaselt ei ole tegu töösuhtega TLSi mõistes, kui töö tegemiseks kohustatud isik on töö tegemise viisi, aja ja koha valikul olulisel määral iseseisev. Töötegijal on ka täna võimalus õigusliku eelduse rakendamiseks (töösuhte tuvastamiseks) pöörduda töövaidluskomisjoni või kohtusse (töövaidluse lahendamise seaduse (TvLS) § 2 lg 1 p 1; tsiviilkohtumenetluse seadustik (TsMS) § 368 lg 1). Lisaks on Tööinspektsiooni põhimääruse § 9 lg 61 kohaselt töölepingulise suhte tuvastamise õigus ka Tööinspektsioonil järelevalve raames. 

	2. Töösuhte olemasolu kindlakstegemisel juhindutakse peamiselt tegeliku töö tegemisega seotud asjaoludest, sealhulgas automaatsete seire- või otsustussüsteemide kasutamisest platvormitöö korraldamisel, olenemata sellest, kuidas see suhe on määratud lepingulises kokkuleppes, milles asjaomased pooled võivad olla kokku leppinud.
	Vastab osaliselt.
	§ 7. Töösuhte tuvastamine

Töösuhte tuvastamisel võetakse arvesse platvormitöö korraldamise juhtimise ja kontrolli ulatust, sealhulgas automaatse seiresüsteemi ja automaatse otsustussüsteemi (edaspidi koos ka automaatsüsteem) kasutamist ja ulatust platvormitöö korraldamisel.

	Vaidluse korral hindab lepingulise suhte olemust TVK või kohus. Sealjuures lähtutakse kohtus alati faktilistest asjaoludest (TsMS § 438 lg 1 ja § 442 lg 8). Selgitamaks välja, kas tegemist on töösuhtega, hinnatakse töölepingule iseloomulikke tunnuseid ja konkreetset lepingulist suhet iseloomustavaid tegureid. TLSi § 1 lg-d 1 ja 2 toovad esile töölepingule iseloomulikud tunnused: 1) töö kui järjepideva protsessi tegemine; 2) tööd tegeva isiku allutatus tööd andva isiku juhtimisele ja kontrollile; 3) töö eest perioodilise tasu maksmine.[footnoteRef:1] Töösuhtega ei ole tegemist juhul, kui tööd tegev isik on töö tegemise viisi, aja ja koha valikul olulisel määral iseseisev (TLS § 1 lg 4). Seega lähtub töövaidlusorgan või kohus hinnangut andes mh lepingulise suhte sisust tervikuna, mitte formaalselt lepingu pealkirjast.  [1:  Vt täpsemalt TLS selgitused TLS § 1 kohta. Kättesaadav: https://mkm.ee/sites/default/files/documents/2024-09/TLS%20selgitused_2024%20august.pdf. ] 


Samas ei ole kehtivas õiguses käsitletud automaatsete seire- ja otsustussüsteemide rolli juhtimise ja kontrolli juures. Seetõttu markeeritakse, et platvormitöö korral võib juhtimine ja kontroll avalduda ka algoritmilise juhtimise kaudu ning seda tuleb töösuhte tuvastamisel arvesse võtta.

	3. Kui töösuhte olemasolu on kindlaks tehtud, määratakse vastavalt liikmesriigi õigussüsteemile selgelt kindlaks tööandja kohustusi kandev pool või pooled.
	Vastab.
	
	TvLSi § 56 lg 7 ning TsMSi § 442 lg 8 kohaselt märgib TVK või kohus oma otsuses muu hulgas tuvastatud asjaolud ja nendest tehtud järeldused, samuti tõendid, millele on rajatud TVK/kohtu järeldused. Kui töövaidlusorgan tuvastab töösuhte olemasolu, määrab ta otsust tehes alati kindlaks tööandja. 

	Artikkel 5
Õiguslik eeldus              

	1. Õiguslikult eeldatakse, et digitaalse tööplatvormi ja selle platvormi kaudu platvormitöö tegija vaheline lepinguline suhe on töösuhe, kui leitakse asjaolusid, mis viitavad liikmesriikides kehtivate riigisiseste õigusaktide, kollektiivlepingute või tavade kohasele juhtimisele ja kontrollile, võttes arvesse Euroopa Kohtu kohtupraktikat. Kui digitaalne tööplatvorm püüab õiguslikku eeldust ümber lükata, peab digitaalne tööplatvorm tõendama, et kõnealune lepinguline suhe ei ole töösuhe liikmesriikides kehtivate õigusaktide, kollektiivlepingute või tavade tähenduses, võttes arvesse Euroopa Kohtu kohtupraktikat.
	Vastab osaliselt. 
	§ 8. Töösuhte eeldus platvormitöös

(1) Platvormitööle kohaldatakse töölepingu seaduse §-s 1 sätestatut, sealhulgas eeldust töölepingu olemasolu kohta.

(2) Käesoleva paragrahvi lõikes 1 nimetatud eeldus loetakse ümber lükatuks, kui platvormihaldur või vahendaja tõendab, et tema ja platvormitöö tegija vahel ei ole töösuhet töölepingu seaduse tähenduses.
	Töölepingu seaduse (TLS) § 1 lg 1 märgib, et töölepingu alusel teeb üks isik teisele isikule tööd, alludes tema juhtimisele ja kontrollile. TLSi § 1 lg 2 kohaselt eeldatakse töölepingut, kui üks isik teeb teisele isikule tööd, mille tegemist võib vastavalt asjaoludele oodata üksnes tasu eest. 

Samas puudub kehtivast õigusest sõnaselge ümberpööratud tõendamiskoormuse põhimõte TLSi § 1 lg-s 2 sätestatud õigusliku eelduse rakendamisel. 

	2. Lõike 1 kohaldamisel kehtestavad liikmesriigid tulemusliku ümberlükatava töösuhte õigusliku eelduse, mis kujutab endast menetluse lihtsustamist platvormitöö tegijate jaoks. Lisaks tagavad liikmesriigid, et kõnealune õiguslik eeldus ei suurenda platvormitöö tegijate või nende esindajate nõuete koormust nende õige tööalase staatuse kindlaksmääramise menetluses.
	Vastab.
	
	TLSi § 1 lg 2 kohaselt eeldatakse töölepingut, kui üks isik teeb teisele isikule tööd, mille tegemist võib vastavalt asjaoludele oodata üksnes tasu eest.

	3. Käesolevas artiklis sätestatud õiguslikku eeldust kohaldatakse kõigis asjaomastes haldus- või kohtumenetlustes, kui vaidluse all on platvormitöö tegija õige tööalase staatuse kindlaksmääramine.

Õiguslikku eeldust ei kohaldata maksu-, kriminaal- ja sotsiaalkindlustusmenetluste suhtes. Liikmesriigid võivad siiski sellistes menetlustes kohaldada õiguslikku eeldust riigisisese õiguse alusel.
	Vastab.
	
	Töövaidlusorganid mõistavad õigust üksnes seaduse alusel (vt nt põhiseaduse § 3, TvLS § 4 lg 2, TsMS § 2). Seega olukorras, kus vaidluse all on küsimus lepingulise suhte olemusest, rakendavad töövaidlusorganid TLSi, sh TLSis sisalduvat töölepingu õiguslikku eeldust.

Näiteks maksukorralduse seaduse § 84 alusel võib maksuhaldur maksustada tehinguid nende tegeliku majandusliku sisu järgi, kui õigussuhete kujundamise võimalust on kuritarvitatud ning tehingule on antud majanduslikule sisule mittevastav juriidiline vorm (vt RKHKo 3-18-1740, p 17.1).

	4. Platvormitöö tegijatel, ning kooskõlas riigisisese õiguse ja tavaga nende esindajatel, on õigus algatada lõike 3 esimeses lõigus osutatud menetlusi platvormitöö tegija õige tööalase staatuse kindlaksmääramiseks.
	Vastab.
	
	TsMSi § 217 lg 1 ning TvLSi § 17 lg 1 kohaselt võib TVKsse või kohtusse pöörduda kas isiklikult või esindaja kaudu. Individuaalsetes töösuhetes kaitsevad töötajate esindajad (nt usaldusisik, ametiühing) töötajate huve eelkõige volituse alusel. Samuti tuleb järgida esindusõiguse reeglistikku. TvLSi § 17 lg 2 ja TsMSi § 218 lg 1 järgi eeldab töövaidluses esindamine töötajate esindaja poolt õigushariduse olemasolu. Seega võivad töötajate esindajad töötaja sellekohase volituse korral ja esindusõiguse reeglistikku järgides töötajaid töövaidlustes esindada.

	5. Kui riigi pädev asutus leiab, et platvormitöö tegija võib olla valesti liigitatud, võtab ta kooskõlas riigisisese õiguse ja tavaga asjakohased meetmed või algatab menetlused kõnealuse isiku õige tööalase staatuse kindlaksmääramiseks.
	Vastab.
	
	Tööinspektsiooni põhimääruse § 61 järgi hindab Tööinspektsioon vajaduse korral järelevalve tegemisel tööd tegeva isiku ja tööd võimaldava isiku vahelise õigussuhte tunnuseid ning tuvastab, kas tegemist on töölepingulise suhtega või mitte.

Tuginedes HMSi § 51 lg-le 1, võib tööinspektor ettekirjutuse raames nõuda lepingu ümbervormistamist, kuid võib tunnistada kahe osapoole suhte ka ilma vastavasisulise tahteavalduseta töösuhteks, misjärel kohaldub töösuhtele TLS.

	6. Lepinguliste suhete puhul, mis on sõlmitud enne 2. detsembrit 2026 ja mis on sel kuupäeval veel kehtivad, kohaldatakse käesolevas artiklis sätestatud õiguslikku eeldust üksnes ajavahemiku suhtes, mis algab kõnealusest kuupäevast.
	Vastab.
	
	Olemasolev õiguslik eeldus on kehtiv aastast 2009 ja eelnõuga seda ei muudeta. Seetõttu kohaldub see platvormitöö tegemise suhtes olenemata lepingulise suhte sõlmimise ajast.

	Artikkel 6
Toetusmeetmete raamistik

	Liikmesriigid loovad toetusmeetmete raamistiku, et tagada õigusliku eelduse tulemuslik rakendamine ja järgimine. Eelkõige teevad liikmesriigid järgmist:
	
	
	

	a) töötavad digitaalsete tööplatvormide, platvormitöö tegijate ja sotsiaalpartnerite jaoks välja asjakohased suunised, sealhulgas konkreetsete ja praktiliste soovituste kujul, et mõista ja rakendada õiguslikku eeldust, sealhulgas selle ümberlükkamisega seonduvaid menetlusi;
	Vastab.
	
	Seaduseelnõude menetlemisele, sh direktiive Eesti õigusesse üle võtmisele, järgneb alati teavitustöö, milles selgitatakse tehtud muudatusi ja nende eesmärke. Näiteks uuendatakse Tööinspektsiooni hallatavat www.tooelu.ee portaali, kust leiab erinevat infot tööõiguse kohta. Ka praegu on veebiportaalis rohkelt infot näiteks lepingu liikide eristamise[footnoteRef:2] ja töövaidluste[footnoteRef:3] kohta. [2:  Vt nt: https://www.tooelu.ee/et/7/toolepingu-solmimine#toolepingu-solmimine, https://www.tooelu.ee/et/11/lepingueelsed-labiraakimised.]  [3:  Vt nt: https://www.tooelu.ee/et/58/toovaidlused#lisalugemist, https://ti.ee/toovaidluste-lahendamine/kuidas-poorduda/toovaidluskomisjoni-poordumine.] 


Tööinspektsiooni põhimääruse § 9 p 16 kohaselt koordineerib ja korraldab TI üldsuse, töötajate ja tööandjate teavitamise muu hulgas töösuhteid reguleerivate õigusaktide rakendamisest ja järelevalve tulemustest.

Sama määruse § 12 punkt 2 kohaselt on TI ennetuse ja teabe osakonna üheks põhiülesandeks nõustada üldsust, töötajaid ja tööandjaid töösuhetega seotud nõuetest, parimatest praktikatest, jne. Punktis on loetletud ka viisid, kuidas teavitustööd tehakse. 

	b) töötavad kooskõlas riigisisese õiguse ja tavaga riigi pädevate asutuste jaoks välja suunised ja kehtestavad asjakohased menetlused, sealhulgas riigi pädevate asutuste vahel tehtava koostöö kohta, et ennetavalt teha kindlaks ja võtta sihikule digitaalsed tööplatvormid, mis ei täida platvormitöö tegijate õige tööalase staatuse kindlaksmääramise norme;
	Vastab.
	
	Tööinspektsiooni põhimääruse § 9 lg 1 kohaselt oma põhiülesannete täitmiseks Tööinspektsioon muu hulgas kavandab, koordineerib ja teeb järelevalvet töötervishoidu, tööohutust ja töösuhteid reguleerivate õigusaktide täitmise üle töökeskkonnas ning kohaldab riikliku järelevalve erimeetmeid seaduses ettenähtud alustel ja ulatuses.

Selline meede on ka sihtkontroll (Menetlustoimingud järelevalves | Tööinspektsioon), mille käigus kontrollitakse töösuhete õigusaktide nõuetest kinnipidamist näiteks konkreetsetel tegevusaladel.

Tööinspektsioon koostab iga aasta järelevalvevalimi ettevõtetest, keda plaanitakse järelevalve käigus kontrollida. Valim võtab arvesse asjaolusid, nagu kas tööandja tegutseb ohtlikus valdkonnas, kas tööandja on esitanud riskianalüüsi, kas mitmed tööandja vaidlused on jõudnud töövaidluskomisjoni, kas tööandja kohta on laekunud vihjeid jne.[footnoteRef:4] [4:  Lisainfo järelevalve valimi kohta: https://www.ti.ee/jarelevalve/jarelevalve-valim-2025, https://www.ti.ee/uudised/tooinspektsioon-avalikustas-kontrollitavate-ettevotete-nimekirja-2025-aastaks.] 


Tööinspektsiooni põhimääruse § 12 p 2 näeb ette ka ennetus- ja teavitustööd koostöös tööandjatega. 

	c) näevad ette riigi pädevate asutuste poolt kooskõlas riigisisese õiguse või tavaga tehtavad tulemuslikud kontrollid ja inspekteerimised ning näevad eelkõige asjakohasel juhul ette konkreetsete digitaalsete tööplatvormide kontrollid ja inspekteerimised, kui sellise platvormi ja platvormitöö tegija vahelise töösuhte olemasolu on kindlaks teinud riigi pädev asutus, tagades samal ajal, et sellised kontrollid ja inspekteerimised on proportsionaalsed ja mittediskrimineerivad;
	Vastab.
	
	Tööinspektsioon teeb korrapäraselt järelevalvet töötervishoidu, tööohutust ja töösuhteid sätestavate õigusaktide nõuete täitmise üle, seejuures lähtudes riskipõhisest hindamisest. Vt täpsemaid selgitusi eelneva punkti juures.

	d) näevad riigi pädevate asutuste jaoks ette asjakohased koolitused ja tagavad algoritmilise juhtimise valdkonna tehniliste eksperditeadmiste kättesaadavuse, et kõnealused asutused saaksid täita punktis b osutatud ülesandeid.
	Vastab.
	
	Riigiasutused teevad pidevalt koostööd koolituste korraldamiseks olenevalt täpsemast koolitusvajadusest (nt ekspertkoolituste tellimine, infohommikud jne). Samuti vahetavad riigiasutused infot ja häid kogemusi ning kujundavad seisukohti oma vastutusvaldkonda kuuluvates teemades, nt teevad koostööd Tööinspektsioon, Andmekaitse Inspektsioon, Majandus- ja Kommunikatsiooniministeerium, Justiits- ja Digiministeerium jne.

Tööinspektsiooni põhimääruse § 9 p 18 kohaselt töötab Tööinspektsioon välja personali koolitusstrateegia, koordineerib väliskoostöös tehtavaid koolitusi ja korraldab ametnike tööalast väljaõpet ja täiendõpet.

	III peatükk
ALGORITMILINE JUHTIMINE

	Artikkel 7
Piirangud isikuandmete töötlemisel automaatsete seire- või otsustussüsteemide abil

	1. Digitaalsed tööplatvormid ei tee automaatsete seire- või otsustussüsteemide abil järgmist:
	
	§ 9. Isikuandmete töötlemise piirangud

(1) Platvormihaldur ei või automaatsüsteemi abil:
	



	
a) ei töötle platvormitöö tegija emotsionaalset või psühholoogilist seisundit käsitlevaid isikuandmeid;
	Ei vasta.
	1) töödelda platvormitöö tegija emotsionaalset või psühholoogilist seisundit käsitlevaid isikuandmeid;


	Nt määruse (EL) 2024/1689 (tehisintellekti kohta) art 5 lg 1 p-s f on toodud, et tehisintellekti kasutamine füüsilise isiku töökohaga seotud emotsioonide tuletamiseks on keelatud. Samas ei ole automaatsed otsustus- ja seiresüsteemid analoogsed tehisintellektisüsteemidega (viimased võivad sisaldada tehisaru, aga ei pruugi) ning seetõttu tehisintellektimäärus siinkohal ei rakendu. 

	b) ei töötle eravestlustega seotud isikuandmeid, sealhulgas teabevahetust muude platvormitöö tegijate ja platvormitöö tegijate esindajatega;
	Ei vasta. 
	2) töödelda platvormitöö tegija eravestlusest pärit isikuandmeid ning teabevahetust teiste platvormitöö tegijate ja platvormitöö tegijate esindajaga;
	

	c) ei kogu platvormitöö tegija isikuandmeid ajal, mil platvormitöö tegija ei paku ega tee platvormitööd;
	Ei vasta. 
	3) koguda isikuandmeid ajal, mil platvormitöö tegija ei paku ega tee platvormitööd;
	

	d) ei töötle isikuandmeid, et prognoosida põhiõiguste, sealhulgas ühinemisvabaduse, kollektiivläbirääkimiste ja kollektiivse tegutsemise õiguse või teavitamise ja konsulteerimise õiguse kasutamist, nagu on sätestatud põhiõiguste hartas;
	Ei vasta. 
	4) töödelda isikuandmeid eesmärgiga prognoosida platvormitöö tegija Euroopa Liidu põhiõiguste hartas nimetatud põhiõiguste, sealhulgas ühinemisvabaduse, kollektiivläbirääkimiste ja kollektiivse tegutsemise õiguse või teavitamise ja konsulteerimise õiguse kasutamist;
	Määruse (EL) 2016/679 (IKÜM) art 22 kohaselt on keelatud teha üksnes automatiseeritud töötlusel põhinevat otsust, kui see toob andmesubjektile kaasa negatiivseid tagajärgi. Direktiivi sättes käib aga jutt isikuandmete töötlemisest, et tuletada/prognoosida isikute põhiõiguste kasutamist, mis ei pruugi hõlmata vaid automatiseeritud osa. 

	e) ei töötle isikuandmeid, et tuletada isiku rassilist või etnilist päritolu, rändestaatust, poliitilisi vaateid, usulisi või filosoofilisi veendumusi, puuet, terviseseisundit, sealhulgas krooniliste haiguste või HIV staatust, emotsionaalset või psühholoogilist seisundit, ametiühingusse kuulumist, seksuaalelu või seksuaalset sättumust;
	Ei vasta.
	5) töödelda isikuandmeid eesmärgiga järeldada platvormitöö tegija etnilist päritolu, rändestaatust, poliitilisi vaateid, usulisi või filosoofilisi veendumusi, terviseseisundit, emotsionaalset või psühholoogilist seisundit, ametiühingusse kuulumist, seksuaalelu või seksuaalset sättumust;
	

	f) ei töötle platvormitöö tegija mis tahes biomeetrilisi andmeid, nagu need on määratletud määruse (EL) 2016/679 artikli 4 punktis 14, et teha kindlaks nimetatud isiku identiteet, võrreldes kõnealuseid andmeid andmebaasi salvestatud muude füüsiliste isikute biomeetriliste andmetega.
	Ei vasta.
	6) töödelda platvormitöö tegija biomeetrilisi andmeid tema identifitseerimise eesmärgil, võrreldes kõnealuseid andmeid teiste füüsiliste isikute biomeetriliste andmetega.
	

	2. Käesolevat artiklit kohaldatakse kõigi platvormitöö tegijate suhtes alates töölevõtmis- või valikuprotsessi algusest.
	Ei vasta.
	(2) Käesoleva paragrahvi lõikes 1 sätestatut kohaldatakse ka lepingueelsetel läbirääkimistel või lepingu sõlmimist muul viisil ette valmistades.
	

	3. Lisaks automaatsetele seire- ja otsustussüsteemidele kohaldatakse käesolevat artiklit ka juhul, kui digitaalsetes tööplatvormides kasutatakse automaatseid süsteeme, mis teevad või toetavad otsuseid, mis ükskõik mis viisil mõjutavad platvormitöö tegijaid.
	Ei vasta.
	(3) Käesolevat paragrahvi kohaldatakse ka juhul, kui platvormihaldur kasutab käesoleva seaduse § 5 lõigetes 1 ja 2 nimetamata automaatsüsteemi, mis teeb või toetab otsuseid, mis mõjutavad platvormitöö tegijat ükskõik mil viisil.
	

	III peatükk
ALGORITMILINE JUHTIMINE

	Artikkel 8
Andmekaitsealane mõjuhinnang

	1. Isikuandmete töötlemine digitaalse tööplatvormi poolt automaatsete seire- või otsustussüsteemide abil on töötlemisviis, mis võib tõenäoliselt kaasa tuua suure ohu füüsiliste isikute õigustele ja vabadustele määruse (EL) 2016/679 artikli 35 lõike 1 tähenduses. Kui digitaalsed tööplatvormid hindavad kõnealuse artikli kohaselt automaatsetes seire- ja otsustussüsteemides isikuandmete töötlemise mõju platvormitöö tegijate isikuandmete kaitsele, sealhulgas käesoleva direktiivi artiklis 7 sätestatud töötlemise piirangutele, küsivad digitaalsed tööplatvormid, kes tegutsevad määruse (EL) 2016/679 artikli 4 punktis 7 määratletud vastutavate töötlejatena, platvormitöö tegijate ja nende esindajate seisukohti.
	Ei vasta.
	§ 10. Andmekaitsealane mõjuhinnang

(1) Platvormihaldur koostab automaatsüsteemi kasutamise korral Euroopa Parlamendi ja nõukogu määruse (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 04.05.2016, lk 1–88) artiklis 35 sätestatud andmekaitsealase mõjuhinnangu, milles hinnatakse ka vastavust käesoleva seaduse §-s 9 sätestatud isikuandmete töötlemise piirangutele.
	

	2. Digitaalsed tööplatvormid esitavad lõikes 1 osutatud hinnangu tulemused töötajate esindajatele.
	Ei vasta.
	(2) Platvormihaldur küsib mõjuhinnangu koostamisel platvormitöö tegijate ja nende esindajate seisukohta ning esitab mõjuhinnangu tulemused platvormitöö tegijate esindajale. Esindaja puudumise korral tehakse mõjuhinnangu tulemused kättesaadavaks platvormitöö tegijatele.
	

	Artikkel 9
Automaatsete seire- ja otsustussüsteemide läbipaistvus

	1. Liikmesriigid nõuavad, et digitaalsed tööplatvormid teavitaksid platvormitöö tegijaid, platvormitöötajate esindajad ja taotluse korral riigi pädevaid asutusi automaatsete seire- ja otsustussüsteemide kasutamisest.
See teave hõlmab järgmist:
	Ei vasta. 
	§ 11. Automaatsüsteemi kasutamisest teavitamine
(1) Platvormihaldur esitab platvormitöö tegijatele ja nende esindajale käesoleva paragrahvi lõigetes 2–4 nimetatud teabe kirjalikku taasesitamist võimaldavas vormis arusaadaval ja hõlpsasti kättesaadaval kujul lõigetes 5–7 nimetatud juhtudel.

	IKÜMi art 13 lg 1 p f kohaselt peab andmetöötleja tegema subjektile teatavaks teabe automatiseeritud otsuste, sealhulgas profiilianalüüsi tegemise kohta ning vähemalt nendel juhtudel sisulise teabe kasutatava loogika ja selle kohta, millised on sellise isikuandmete töötlemise tähtsus ja prognoositavad tagajärjed andmesubjekti jaoks. 

Direktiivi 2024/2831 kõnealune artikkel on aga IKÜMist oluliselt spetsiifilisem ja täpsustab, milliseid andmeid ja teavet täpselt, kunas ja kellele tuleb esitada. 

	a) automaatsete seiresüsteemide puhul:

i) asjaolu, et selliseid süsteeme kasutatakse või et need võetakse kasutusele;

ii) selliste süsteemide poolt kontrollitavate, seiratavate või hinnatavate andmete ja tegevuste kategooriad, sealhulgas teenusesaajate hinnangud;

iii) seire eesmärk ja kuidas süsteem seda seiret teeb;

iv) sellistes süsteemides töödeldavate isikuandmete vastuvõtjad või vastuvõtjate kategooriad ning selliste isikuandmete mis tahes edastamine või üleandmine, sealhulgas kontsernisiseselt;
	Ei vasta.
	(2) Automaatse seiresüsteemi kasutamise korral esitab platvormihaldur järgmise teabe:
1) asjaolu, et sellist süsteemi kasutatakse või see võetakse kasutusele;
2) süsteemi kontrollitavate, seiratavate või hinnatavate andmete ja tegevuste kategooriad ning teenusesaajate hinnangud;
3) seire eesmärk ja viis, kuidas süsteem seiret teeb;
4) süsteemis töödeldavate isikuandmete vastuvõtjad või vastuvõtjate kategooriad, sealhulgas kontsernisisesed vastuvõtjad.

	

	b) automaatsete otsustussüsteemide puhul:

i) asjaolu, et selliseid süsteeme kasutatakse või et need võetakse kasutusele;

ii) selliste süsteemidega tehtavate või toetatavate otsuste kategooriad;

iii) andmete kategooriad ja peamised parameetrid, mida sellistes süsteemides arvesse võetakse, ja nende peamiste parameetrite suhteline tähtsus automaatsete otsuste tegemisel, sealhulgas viis, kuidas platvormitöö tegija isikuandmed või käitumine otsuseid mõjutavad;

iv) kui tehakse otsused peatada või sulgeda platvormitöö tegija konto või kehtestada sellele piirangud või keelduda tehtud töö eest tasu maksmisest, samuti otsuste puhul, mis puudutavad nende lepingulist staatust, või mis tahes muu samaväärse või kahjuliku mõjuga otsuste puhul – selliste otsuste põhjused;
	Ei vasta.
	(3) Automaatse otsustussüsteemi kasutamise korral esitab platvormihaldur järgmise teabe:
1) asjaolu, et sellist süsteemi kasutatakse või see võetakse kasutusele;
2) süsteemi tehtavate või toetatavate otsuste kategooriad;
3) andmete kategooriad ja peamised parameetrid, mida süsteemis arvesse võetakse, ning peamiste parameetrite suhteline tähtsus automaatotsuste tegemisel, sealhulgas viis, kuidas platvormitöö tegija isikuandmed või käitumine otsuseid mõjutavad;
4) alused, mille põhjal otsustatakse platvormitöö tegija konto piiramine, peatamine või sulgemine, tasu maksmisest keeldumine või lepinguline staatus või tehakse muu samaväärne või kahjuliku mõjuga otsus.
	

	c) igat liiki otsused, mida teevad või toetavad automaatsed otsustussüsteemid, mis mõjutavad platvormitöö tegijaid mis tahes viisil.
	Ei vasta. 
	(4) Kui platvormihaldur kasutab käesoleva seaduse § 5 lõigetes 1 ja 2 nimetamata automaatsüsteemi, esitab ta teabe kõigi otsuste kategooriate kohta, mida teeb või toetab automaatsüsteem ning mis mõjutavad platvormitöö tegijaid ükskõik mil viisil.
	

	2. Digitaalsed tööplatvormid esitavad lõikes 1 osutatud teabe kirjaliku dokumendina, mis võib olla elektrooniline. Teave esitatakse läbipaistval, arusaadaval ja kergesti kättesaadaval kujul, kasutades selget ja lihtsat keelt.
	Ei vasta. 
	Paragrahv 11 lg 1
	

	3. Digitaalsed tööplatvormid annavad platvormitöö tegijatele kokkuvõtlikku lõikes 1 osutatud teavet neid, ja kui see on kohaldatav, nende töötingimusi otseselt mõjutavate süsteemide ja nende omaduste kohta
	Ei vasta.
	(5) Platvormihaldur esitab käesoleva paragrahvi lõigetes 2–4 sätestatud kokkuvõtliku teabe platvormitöö tegijale üksnes tema töötingimusi otseselt mõjutava automaatsüsteemi ja selle omaduste kohta:
	

	a) hiljemalt esimesel tööpäeval;
	Ei vasta.
	1) hiljemalt esimesel tööpäeval;
	

	b) enne töötingimusi, töökorraldust või töötulemuste seiramist mõjutavate muudatuste sisseviimist, ja
	Ei vasta.
	2) enne platvormitöö tingimusi, töökorraldust või tulemuste seiramist mõjutava muudatuse tegemist; 
	

	c) igal ajal nende taotluse korral.
	Ei vasta. 
	3) platvormitöö tegija nõudmise korral.
	

	Platvormitöö tegija taotluse korral esitavad digitaalsed tööplatvormid neile ka põhjalikku ja üksikasjalikku lõikes 1 osutatud teavet kõigi asjaomaste süsteemide ja nende omaduste kohta.
	Ei vasta. 
	Paragrahv 11 lg 6 p 1.
	

	4. Digitaalsed tööplatvormid annavad töötajate esindajatele põhjalikku ja üksikasjalikku lõikes 1 osutatud teavet kõigi asjaomaste süsteemide ja nende omaduste kohta. Nad esitavad selle teabe
	Ei vasta.
	(6) Platvormihaldur esitab käesoleva paragrahvi lõigetes 2–4 sätestatud üksikasjaliku teabe kõigi kasutatavate automaatsüsteemide ja nende omaduste kohta:
1) platvormitöö tegijale tema nõudmise korral;
	

	a) enne nende süsteemide kasutamist;
	Ei vasta.
	2) platvormitöö tegijate esindajale enne süsteemi kasutuselevõttu, enne platvormitöö tingimusi, töökorraldust või tulemuste seiramist mõjutava muudatuse tegemist ja tema nõudmise korral;
	

	b) enne töötingimusi, töökorraldust või töötulemuste seiramist mõjutavate muudatuste sisseviimist, ja
	Ei vasta. 
	Paragrahv 11 lg 6 p 2.
	

	c) igal ajal nende taotluse korral.
	Ei vasta. 
	Paragrahv 11 lg 6 p 2.
	

	Digitaalsed tööplatvormid esitavad riigi pädevatele asutustele põhjalikku ja üksikasjalikku lõikes 1 osutatud teavet igal ajal nende taotluse korral.
	Ei vasta. 
	3) Tööinspektsioonile või Andmekaitse Inspektsioonile nende nõudmise korral.
	

	5. Digitaalsed tööplatvormid esitavad lõikes 1 osutatud teabe isikutele, kes läbivad töölevõtmis- või valikuprotsessi. Teave esitatakse kooskõlas lõikega 2, see on kokkuvõtlik ja seotud üksnes kõnealuses protsessis kasutatavate automaatsete seire- või otsustussüsteemidega ning esitatakse enne töölevõtmis- või valikuprotsessi algust.
	Ei vasta.
	(7) Lepingueelsetel läbirääkimistel või lepingu sõlmimist muul viisil ette valmistades esitab platvormihaldur töölesoovijale enne värbamis- ja valikuprotsessi algust käesoleva paragrahvi lõigetes 2–4 sätestatud kokkuvõtliku teabe üksnes selles protsessis kasutatava automaatsüsteemi kohta.
	

	6. Platvormitöö tegijatel on õigus nende töö käigus digitaalse tööplatvormi automaatsetes seire- ja otsustussüsteemides loodud isikuandmete, sealhulgas arvamuste ja hinnangute ülekandmisele, ilma et see kahjustaks teenusesaaja määruse (EL) 2016/679 kohaseid õigusi.
	Ei vasta.
	(8) Platvormitöö tegijal on õigus platvormitöö käigus automaatsüsteemis loodud isikuandmete ning arvamuste ja hinnangute ülekandmisele Euroopa Parlamendi ja nõukogu määruse (EL) 2016/679 artiklis 20 sätestatud korras. Ülekandmise hõlbustamiseks tagab platvormihaldur tasuta vahendid ja edastab platvormitöö tegija taotlusel andmed otse kolmandale isikule.
	IKÜM artikkel 20 reguleerib küll subjekti puudutavate isikuandmete saamist ja ülekandmist, kuid mitte andmetest tuletatud arvamuste ja hinnangute saamist ja ülekandmist. 

	Digitaalne tööplatvorm annab platvormitöö tegijatele tasuta vahendid, mis hõlbustavad nende andmete ülekandmise õiguse tulemuslikku kasutamist, millele on osutatud määruse (EL) 2016/679 artiklis 20 ja käesoleva lõike esimeses lõigus. Platvormitöö tegija taotlusel edastab digitaalne tööplatvorm sellised isikuandmed otse kolmandale isikule.
	Ei vasta. 
	Paragrahv 11 lg 8.
	

	Artikkel 10
Automaatsete süsteemide inimjärelevalve

	1. Liikmesriigid tagavad, et digitaalsed tööplatvormid teevad järelevalvet selle üle, milline on automaatsete seire- ja otsustussüsteemide tehtavate või toetatavate üksikotsuste mõju platvormitöö tegijatele, sealhulgas kohaldatavuse korral nende töötingimustele ja võrdsele kohtlemisele töökohal, ning hindavad seda töötajate esindajate osalusel korrapäraselt ja igal juhul iga kahe aasta järel.
	Ei vasta. 
	§ 12. Inimjärelevalve automaatsüsteemi üle

(1) Platvormihaldur tagab järjepideva inimjärelevalve mõju üle, mis automaatsüsteemi tehtaval või toetataval üksikotsusel on platvormitöö tegijatele, sealhulgas nende töötingimustele ja võrdsele kohtlemisele töökohal.

(2) Lisaks käesoleva paragrahvi lõikes 1 sätestatule korraldab platvormihaldur vähemalt kord iga kahe aasta jooksul platvormitöötajate esindajate osalusel automaatsüsteemi mõju hindamise.
	

	2. Liikmesriigid nõuavad, et digitaalsed tööplatvormid tagaksid piisavad inimressursid tulemusliku järelevalve tegemiseks automaatsete seire- või otsustusüsteemide tehtavate või toetatavate üksikotsuste mõju üle ja selle hindamiseks. Isikutel, kellele digitaalne tööplatvorm on teinud ülesandeks järelevalve ja hindamise, peab olema selle ülesande täitmiseks vajalik pädevus, väljaõpe ja volitus, sealhulgas automaatsete otsuste tühistamiseks. Kõnealuseid isikuid kaitstakse nende ülesannete täitmisel töölt vabastamise või sellega samaväärse meetme, distsiplinaarmeetmete ja muu ebasoodsa kohtlemise eest.
	Ei vasta. 
	(3) Platvormihaldur tagab käesoleva paragrahvi lõigete 1 ja 2 kohase inimjärelevalve tegijate ja mõju hindajate pädevuse, väljaõppe ja volitused, sealhulgas automaatotsuse tühistamiseks.

Paragrahv 19 lg 5: 
(5) Platvormihaldur ei tohi käesoleva seaduse § 12 lõigetes 1 ja 2 nimetatud ülesannete täitja lepingut üles öelda ega teda muul viisil ebasoodsalt kohelda tema ülesannete täitmise tõttu.
	

	3. Kui lõikes 1 osutatud järelevalve või hindamise käigus tuvastatakse, et automaatsete seire- või otsustussüsteemide kasutamisel esineb töökohal suur diskrimineerimise oht, või leitakse, et automaatsete seire- või otsustussüsteemidega tehtud või toetatud üksikotsustega on rikutud platvormitöö tegija õigusi, võtab digitaalne tööplatvorm vajalikud meetmed, sealhulgas muudab asjakohasel juhul automaatset seire- või otsustussüsteemi või lõpetab selle kasutamise, et selliseid otsuseid tulevikus vältida.
	Ei vasta. 
	(4) Kui inimjärelevalve või hindamise käigus ilmneb, et automaatsüsteemi kasutamisel esineb tööl diskrimineerimise risk, või tuvastatakse, et automaatsüsteemi tehtud või toetatud üksikotsusega on rikutud platvormitöö tegija õigusi, võtab platvormihaldur meetmed selliste olukordade vältimiseks, sealhulgas vajaduse korral muudab automaatsüsteemi või lõpetab selle kasutamise.
	

	4. Teave lõike 1 kohase hindamise kohta edastatakse platvormitöötajate esindajatele. Digitaalsed tööplatvormid teevad kõnealuse teabe taotluse korral kättesaadavaks ka platvormitöö tegijatele ja riigi pädevatele asutustele.
	Ei vasta. 
	(5) Käesoleva paragrahvi lõikes 2 sätestatud hindamise tulemused edastatakse platvormitöö tegijate esindajale ning nõudmise korral ka platvormitöö tegijatele, Tööinspektsioonile ja Andmekaitse Inspektsioonile.
	

	5. Kõik otsused platvormitöö tegija lepingulise suhte või konto peatamise või lõpetamise või sellele piirangute kehtestamise kohta või kõik muud samaväärse kahjuliku mõjuga otsused teeb inimene.
	Ei vasta. 
	(6) Otsuse platvormitöö tegija lepingulise suhte või konto peatamise, sulgemise või kontole piirangu kehtestamise kohta ja muu samaväärse kahjuliku mõjuga otsuse teeb inimene ning selle tegemine üksnes automaatsüsteemiga on keelatud.
	

	Artikkel 11
Läbivaatamine inimese poolt

	1. Liikmesriigid tagavad, et platvormitöö tegijatel on õigus saada põhjendamatu viivituseta digitaalselt tööplatvormilt suulisi või kirjalikke selgitusi iga automaatse otsustussüsteemi tehtud või toetatud otsuse kohta. Selgitus esitatakse läbipaistval ja arusaadaval viisil, kasutades selget ja lihtsat keelt. Liikmesriigid tagavad, et digitaalsed tööplatvormid võimaldavad platvormitöö tegijatel võtta ühendust digitaalse tööplatvormi määratud kontaktisikuga, et arutada ja selgitada otsuse tegemiseni viinud fakte, asjaolusid ja põhjuseid. Digitaalsed tööplatvormid tagavad, et sellistel kontaktisikutel on nimetatud ülesande täitmiseks vajalik pädevus, väljaõpe ja volitus.
	Ei vasta. 
	§ 13. Automaatotsuse selgitamine, läbivaatamine ja parandamine inimese poolt

(1) Platvormitöö tegija nõudmise korral esitab platvormihaldur selgituse automaatsüsteemi tehtud või toetatud otsuse kohta. Selgitus esitatakse suuliselt või platvormitöö tegija nõudmisel kirjalikku taasesitamist võimaldavas vormis viivitamata, selgel ja arusaadaval viisil. Platvormihaldur tagab, et platvormitöö tegijal on võimalus võtta automaatotsuse tegemist mõjutanud faktide, asjaolude ja põhjuste selgitamiseks ühendust pädeva, väljaõppinud ja vajalike volitustega kontaktisikuga.
	

	Digitaalsed tööplatvormid esitavad platvormitöö tegijale kirjaliku põhjenduse kõigi automaatse otsustussüsteemi tehtud või toetatud otsuste kohta peatada või lõpetada platvormitöö tegija konto või kehtestada sellele piirangud, kõigi otsuste kohta keelduda tasu maksmisest platvormitöö tegija tehtud töö eest, kõigi otsuste kohta, mis puudutavad platvormitöö tegija lepingulist staatust, kõigi sarnase mõjuga otsuste kohta ja kõigi otsuste kohta, mis mõjutavad töösuhte või muude lepinguliste suhete olulisi aspekte, tehes seda põhjendamatu viivituseta ja hiljemalt selliste otsuste jõustumise kuupäeval.
	Vastab osaliselt.  
	(2) Platvormihaldur esitab platvormitöö tegijale viivitamata, kuid hiljemalt otsuse jõustumise kuupäeval kirjalikku taasesitamist võimaldavas vormis põhjenduse kõigi automaatsüsteemi tehtud või toetatud järgmiste otsuste kohta:
1) otsus platvormitöö tegija konto piiramise, peatamise või sulgemise kohta;
2) otsus tehtud platvormitöö eest tasu maksmisest keeldumise kohta;
3) otsus platvormitöö tegija lepingulise staatuse kohta;
4) muu käesoleva lõike punktides 1–3 nimetatud otsustega samaväärset kahjulikku mõju avaldav otsus või otsus, mis mõjutab töösuhte või muu lepingulise suhte olulisi aspekte.
	IKÜMi art 22 lg 3 näeb ette andmesubjekti õiguse otsesele kontaktile vastutava töötlejaga, et väljendada oma seisukohta ja vaidlustada automatiseeritud otsus. 

Platvormitöö direktiiv aga täpsustab oluliselt andmesubjekti (platvormitöö tegija) õigusi ja töötleja (platvormi) kohustusi antud olukorras. 

Lisaks laienevad platvormitöö direktiivi kohaselt õigused ja kohustused ka automatiseeritud süsteemide toel tehtud otsustele, samas kui IKÜM reguleerib vaid olukordi, kus otsus põhineb üksnes automatiseeritud töötlusel. 

	2. Platvormitöö tegijatel ja kooskõlas riigisisese õiguse või tavaga nende nimel tegutsevatel platvormitöö tegijate esindajatel on õigus taotleda digitaalselt tööplatvormilt lõikes 1 osutatud otsuste läbivaatamist. Digitaalne tööplatvorm vastab sellisele taotlusele, andes platvormitöö tegijale piisavalt täpse ja asjakohaselt põhjendatud vastuse kirjaliku dokumendina, mis võib olla elektrooniline, põhjendamatu viivituseta ja igal juhul kahe nädala jooksul alates taotluse saamisest.
	Vastab osaliselt.
	(3) Platvormitöö tegijal ja platvormitöö tegijate esindajal on õigus käesoleva paragrahvi lõigetes 1 ja 2 nimetatud otsus vaidlustada ning taotleda selle läbivaatamist inimese poolt. Platvormihaldur vastab taotlusele 14 kalendripäeva jooksul taotluse saamisest arvates kirjalikku taasesitamist võimaldavas vormis ning esitab vastuses täpsed ja asjakohased põhjendused.
	Tegu on taas täpsustusega IKÜM artikkel 22 lõikele 3, mis näeb ette andmesubjekti õigust väljendada oma seisukohta ja vaidlustada otsus. Käesolev platvormitöö direktiivi artikkel aga täpsustab selgesõnaliselt, et platvormitöötegijal on õigus otsuse läbivaatamisele, taotlusega seotud täpsele ja põhjendatud vastusele, vähemalt kahe nädala jooksul alates taotluse saamisest. 

	3. Kui lõikes 1 osutatud otsusega rikutakse platvormitöö tegija õigusi, parandab digitaalne tööplatvorm kõnealuse otsuse viivitamata ja igal juhul kahe nädala jooksul pärast otsuse vastuvõtmist. Kui selline parandamine ei ole võimalik, pakub digitaalne tööplatvorm tekitatud kahju eest piisavat hüvitist. Igal juhul võtab digitaalne tööplatvorm vajalikud meetmed, sealhulgas muudab vajaduse korral automaatset otsustusprotsessi või lõpetab selle kasutamise, et selliseid otsuseid tulevikus vältida.
	Ei vasta. 
	(4) Kui käesoleva paragrahvi lõigetes 1 ja 2 sätestatud automaatsüsteemi tehtud või toetatud otsus rikub platvormitöö tegija õigusi, parandab platvormihaldur otsuse viivitamata, kuid hiljemalt 14. kalendripäeval alates rikkumise tuvastamisest. Kui otsust ei ole võimalik parandada, hüvitab platvormihaldur tekitatud kahju ning võtab meetmed selliste olukordade vältimiseks, sealhulgas vajaduse korral muudab automaatset otsustusprotsessi või lõpetab selle kasutamise.
	

	4. Käesolev artikkel ei piira riigisisestes õigusaktides, kollektiivlepingutes ja tavades sätestatud distsiplinaar- ja töölt vabastamismenetluste kohaldamist.
	Ei ole vaja üle võtta. 
	
	

	5. Käesolevat artiklit ei kohaldata platvormitöö tegijate suhtes, kes on ka määruse (EL) 2019/1150 artikli 2 punktis 1 määratletud ärikasutajad.
	Ei vasta. 
	(5) Käesolevat paragrahvi ei kohaldata platvormitöö tegijatele, kes on Euroopa Parlamendi ja nõukogu määruse (EL) 2019/1150, mis käsitleb õigluse ja läbipaistvuse edendamist veebipõhiste vahendusteenuste ärikasutajate jaoks (ELT L 186, 11.07.2019, lk 57–79), artikli 2 punktis 1 määratletud ärikasutaja.
	

	Artikkel 12
Ohutus ja tervis

	1. Ilma et see mõjutaks direktiivi 89/391/EMÜ ning sellega seotud tööohutust ja töötervishoidu käsitlevate direktiivide kohaldamist platvormitöötajate suhtes, teevad digitaalsed tööplatvormid järgmist:
	
	§ 14. Platvormitöötaja töötervishoid ja -ohutus

(1) Platvormihaldur rakendab töötervishoiu ja tööohutuse seaduses sätestatud nõudeid platvormitöötajate tervise kaitseks, sealhulgas:

	TTOSi § 12 lg 1 kohaselt peab tööandja tagama töötervishoiu ja tööohutuse nõuete täitmise igas tööga seotud olukorras.

TTOSi § 134 sätestab tööandja kohustuse koostada töökeskkonna riskianalüüs, sh tegevuskava, milles tuleb hinnata töökeskkonna ohutegurite riski töötaja tervisele ja ohutusele ning kavandada abinõud töötajate terviseriski vältimiseks või vähendamiseks. Riskianalüüsis tuleb arvestada lisaks ohuteguritele ka töökohtade ja töövahendite ning töökorraldusega seotud riske.

TTOSi § 121 sätestab tööandja kohustuse rakendada meetmeid terviseriskide vähendamiseks või vältimiseks ettevõtte töö kõikides etappides, sh eesmärgiga edendada töötaja kehalist, vaimset ja sotsiaalset heaolu.

	a) hindavad automaatsetest seire- ja otsustussüsteemidest tulenevaid riske nende isikute ohutusele ja tervisele, eelkõige võimalikke tööõnnetustega seotud, psühhosotsiaalseid ja ergonoomilisi riske;
	Vastab osaliselt. 
	1) hindab töökeskkonna riskianalüüsi koostamisel automaatsüsteemi kasutamisega kaasnevaid riske platvormitöötaja tervisele ja ohutusele ning riskide vähendamiseks rakendatavate abinõude asjakohasust;
	

	b) hindavad, kas kõnealuste süsteemide kaitsemeetmed on kindlaks tehtud riskide puhul asjakohased, pidades silmas töökeskkonna eripära;
	Vastab osaliselt. 
	Paragrahv 14 lg 1 p 1
	

	c) võtavad kasutusele asjakohased ennetus- ja kaitsemeetmed.
	Vastab osaliselt. 
	2) võtab kasutusele asjakohased abinõud automaatsüsteemiga seotud riskide vältimiseks või vähendamiseks;
	

	2. Seoses käesoleva artikli lõikes 1 sätestatud nõuetega tagavad digitaalsed tööplatvormid platvormitöötajate ja/või nende esindajate tulemusliku teavitamise ja nendega konsulteerimise ning nende osalemise kooskõlas direktiivi 89/391/EMÜ artiklitega 10 ja 11.
	Vastab.
	
	TTOSi § 12 lg 3 sätestab tööandja kohustuse teha töötajatega koostööd ohutu töökeskkonna nimel. Tööandja peab konsulteerima töötajate või töötajate esindajaga küsimustes, mis puudutavad töökeskkonna parandamise abinõude kavandamist, juhendamise ja väljaõppe ning töötervishoiuteenuse osutamise korraldamist, päästetööde ja esmaabi korraldust ning uue tehnoloogia ja uute töövahendite valikut ja rakendamist. Tööandja arvestab võimaluse korral tehtud ettepanekuid ja kaasab töötajad kavandatu elluviimisesse.

	3. Digitaalsed tööplatvormid ei kasuta automaatseid seire- või otsustussüsteeme viisil, mis avaldab platvormitöötajatele põhjendamatut survet või seab muul viisil ohtu platvormitöötajate ohutuse ning füüsilise ja vaimse tervise.
	Ei vasta. 
	3) ei kasuta automaatsüsteemi viisil, mis avaldab platvormitöötajale põhjendamatut survet või seab ohtu tema ohutuse või füüsilise või vaimse tervise;
4) tagab töötervishoiu ja -ohutuse nõuete rikkumisest teavitamise kanali.
	

	4. Lisaks automaatsetele otsustussüsteemidele kohaldatakse käesolevat artiklit ka juhul, kui digitaalsetes tööplatvormides kasutatakse automaatseid süsteeme, millega tehakse või toetatakse otsuseid, mis platvormitöötajaid mis tahes viisil mõjutavad.
	Ei vasta. 
	(2) Käesolevat paragrahvi kohaldatakse ka juhul, kui platvormihaldur kasutab käesoleva seaduse § 5 lõigetes 1 ja 2 nimetamata automaatsüsteemi, mis teeb või toetab otsuseid, mis mõjutavad platvormitöötajaid ükskõik mil viisil.
	

	5. Selleks et tagada platvormitöötajate ohutus ja tervis, sealhulgas seoses vägivalla ja ahistamisega, tagavad liikmesriigid, et digitaalsed tööplatvormid võtavad ennetavaid meetmeid, tagades sealhulgas tulemuslikud teatamiskanalid.
	Vastab osaliselt. 
	Paragrahv 14 lg 1 p 4
	TTOSi § 134 reguleerib töökeskkonna riskianalüüsi koostamist ja meetmete rakendamist töötajate tervise kaitseks, sh peab riskianalüüs hõlmama psühhosotsiaalsetest ohuteguritest tulenevaid riske ja ennetusmeetmeid. 

TTOSi § 91 kohaselt on psühhosotsiaalsed ohutegurid on õnnetus- või vägivallaohuga töö, ebavõrdne kohtlemine, kiusamine ja ahistamine tööl, töötaja võimetele mittevastav töö, pikaajaline töötamine üksinda ja monotoonne töö ning muud juhtimise, töökorralduse ja töökeskkonnaga seotud tegurid, mis võivad mõjutada töötaja vaimset või füüsilist tervist, sealhulgas põhjustada tööstressi. 

Tööandja peab psühhosotsiaalsest ohutegurist tuleneva tervisekahjustuse ennetamiseks rakendama abinõusid, sealhulgas kohandama töökorralduse ja töökoha töötajale sobivaks, optimeerima töötaja töökoormust, võimaldama töötajale tööpäeva või töövahetuse jooksul tööaja hulka arvatavaid vaheaegu ning parandama ettevõtte psühhosotsiaalset töökeskkonda. Samas ei ole kehtivas seadusandluses sõnaselgelt nõutud vastavate teatamiskanalite loomist.

	Artikkel 13
Teavitamine ja konsulteerimine

	1. Käesolev direktiiv ei piira teavitamise ja konsulteerimise osas direktiivi 89/391/EMÜ ega Euroopa Parlamendi ja nõukogu direktiivide 2002/14/EÜ ja 2009/38/EÜ (18) kohaldamist.
	Ei ole vaja üle võtta.
	
	

	2. Liikmesriigid tagavad, et direktiivi 2002/14/EÜ artikli 2 punktides f ja g määratletud töötajate esindajate teavitamine ja nendega konsulteerimine digitaalsete tööplatvormide kaudu hõlmab ka otsuseid, mis tõenäoliselt toovad kaasa automaatsete seire- või otsustussüsteemide kasutuselevõtmise või olulised muudatused nende kasutamises.
	Ei vasta.
	§ 15. Informeerimine ja konsulteerimine automaatsüsteemi kasutuselevõtu ja muutmise korral

(1) Enne automaatsüsteemi kasutuselevõttu või selle olulist muutmist informeerib platvormihaldur platvormitöötajate esindajat või selle puudumise korral platvormitöötajaid ja konsulteerib nendega töötajate usaldusisiku seaduse 5. peatükis sätestatud korras.
	

	Käesoleva lõike kohaldamisel toimub töötajate esindajate teavitamine ja nendega konsulteerimine direktiivis 2002/14/EÜ sätestatud teavitamis- ja konsulteerimisõiguste kasutamise korra kohaselt.
	Ei vasta.
	Paragrahv 15 lg 1.
	

	3. Platvormitöötajate esindajaid võib abistada nende valitud ekspert, kui see on vajalik teavitamise ja konsulteerimise objektiks oleva küsimuse uurimiseks ning arvamuse koostamiseks. Kui digitaalsel tööplatvormil on asjaomases liikmesriigis rohkem kui 250 töötajat, kannab eksperdiga seotud kulud digitaalne tööplatvorm, tingimusel et need kulud on proportsionaalsed. Liikmesriigid võivad määrata kindlaks eksperditaotluste esitamise sageduse, tagades samal ajal abi tulemuslikkuse.
	Vastab osaliselt.
	(2) Kui platvormitöötajate esindajad või platvormitöötajad kasutavad käesoleva paragrahvi lõikes 1 nimetatud juhul töötajate usaldusisiku seaduse § 21 lõikes 5 sätestatud eksperdi kaasamise õigust, eksperdi kaasamine on vajalik teavitamise ja konsulteerimise objektiks oleva küsimuse uurimiseks ja arvamuse koostamiseks ning platvormihalduril on Eestis rohkem kui 250 töötajat, kannab platvormihaldur eksperdi kaasamisega seotud mõistlikud kulud kuni kolmel korral kalendriaasta jooksul.
	TUISi § 21 lg 5 kohaselt võib usaldusisik või tema puudumisel töötajad kaasata konsulteerimisse eksperte. Erinevalt platvormitöö direktiivist ei täpsusta TUIS aga ekspertide kaasamise tingimusi ega kulude katmise korda. 

	Artikkel 14
Töötajate teavitamine

	Kui platvormitöötajatel ei ole esindajaid, tagavad liikmesriigid, et digitaalne tööplatvorm teavitab asjaomaseid platvormitöötajaid otse otsustest, mis tõenäoliselt toovad kaasa automaatsete seire- või otsustussüsteemide kasutuselevõtmise või olulised muudatused nende kasutamises. Teave esitatakse kirjaliku dokumendina, mis võib olla elektrooniline. See esitatakse läbipaistval, arusaadaval ja kergesti kättesaadaval kujul, kasutades selget ja lihtsat keelt.
	Ei vasta. 
	Paragrahv 15 lg 1.
	

	Artikkel 15
Erikord neile platvormitöö tegijate esindajatele, kes ei ole platvormitöötajate esindajad

	Need platvormitöö tegijate esindajad, kes ei ole töötajate esindajad, saavad kasutada töötajate esindajatele artikli 8 lõike 2, artikli 9 lõigete 1 ja 4, artikli 10 lõike 4 ja artikli 11 lõike 2 alusel antud õigusi üksnes niivõrd, kuivõrd nad tegutsevad muude platvormitöö tegijate kui platvormitöötajate nimel seoses nende isikuandmete kaitsega.
	Ei vasta. 
	Paragrahv 10 lg 2, § 11 lg 1, § 11 lg 6 p 2, § 12 lg 5, § 13 lg 3.
	

	IV peatükk
PLATVORMITÖÖ LÄBIPAISTVUS

	Artikkel 16
Platvormitöö deklareerimine

	Liikmesriigid nõuavad, et digitaalsed tööplatvormid deklareeriksid platvormitöötajate tehtud töö selle liikmesriigi pädevatele asutustele, kus tööd tehakse, vastavalt asjaomaste liikmesriikide õiguses sätestatud normidele ja menetlustele.
Käesolev artikkel ei piira liidu õigusest tulenevaid konkreetseid kohustusi, mille kohaselt deklareeritakse töö liikmesriigi asjaomastele asutustele piiriülestes olukordades.

	Vastab.
	
	Kuna see säte puudutab vaid lepingulisi töötajaid, siis kõik töötajad registreeritakse TÖRi kaudu, olenemata sellest, kas platvorm on asutatud ELis või väljaspool. TI-l on omakorda see info võimalik TÖRist välja võtta. 

Maksukorralduse seaduse (MKS) § 251 lg 2 kohaselt on töötamise registri volitatud töötlejad Tööinspektsioon ja Eesti Töötukassa.

MKSi § 251 lg 4 p 1 kohaselt kantakse töötamise registrisse andmed töölepingu alusel töötavate isikute kohta.

	Artikkel 17
Juurdepääs platvormitööd käsitlevale asjakohasele teabele

	1. Liikmesriigid tagavad, et digitaalsed tööplatvormid teevad pädevatele asutustele ja platvormitöö tegijate esindajatele kättesaadavaks järgmise teabe:
	
	§ 16. Teabe kättesaadavaks tegemine ja esitamine

(1) Platvormihaldur teeb Tööinspektsioonile ja platvormitöö tegijate esindajale kättesaadavaks järgmise teabe:

	Kuigi platvormid esitavad DAC 7 direktiivi raames EMTA-le samuti erinevat infot, siis ei ole see info DAC 7 direktiivist tuleneva nõude kohaselt teiste osapooltega jagatav (selleks oleks igakordselt vaja taotleda Euroopa Komisjonilt eriluba). Seetõttu tuleb ette näha täiendav teabe esitamise kohustus, mis ka platvormitöö direktiiviga nõutud andmestiku riigile tagab.

	a)

asjaomase digitaalse tööplatvormi kaudu platvormitöö tegijate arv jaotatuna tegevuse taseme ja nende lepingulise või tööalase staatuse järgi;
	Ei vasta.
	1) platvormitöö tegijate arv eraldi lepinguliigi ja töötatud tundide arvu järgi;

	

	b)

nende lepinguliste suhete suhtes kohaldatavad üldtingimused, mille on kindlaks määranud digitaalne tööplatvorm;
	Ei vasta.
	2) platvormihalduri lepinguliste suhete üldtingimused;
	

	c)

tegevuse keskmine kestus, nädala keskmine töötundide arv inimese kohta ja asjaomase digitaalse tööplatvormi kaudu regulaarselt töötavate platvormitöö tegijate keskmine sissetulek;
	Ei vasta.
	Paragrahv 16 lg 3.
	

	d)

vahendajad, kellega digitaalsel tööplatvormil on lepinguline suhe.
	Ei vasta. 
	3) loetelu vahendajatest, kellega platvormihalduril on lepinguline suhe.
	

	2. Liikmesriigid tagavad, et digitaalsed tööplatvormid annavad pädevatele asutustele teavet platvormitöö tegijate tehtud töö ja nende tööalase staatuse kohta.
	Vastab. 
	
	Tööinspektsioonil on järelevalve käigus õigus küsida platvormitöö tegija kohta lisateavet, sh dokumente korrakaitseseaduse § 30 alusel. 

	3. Lõikes 1 osutatud teave esitatakse iga liikmesriigi kohta, kus isikud asjaomase digitaalse tööplatvormi kaudu platvormitööd teevad. Lõike 1 punkti c puhul esitatakse see teave üksnes taotluse korral.
	Ei vasta.
	Paragrahv 16 lg 3.
	

	4. Lõikes 1 osutatud teavet ajakohastatakse vähemalt iga kuue kuu järel ning lõike 1 punktiga b seoses iga kord, kui tingimusi sisuliselt muudetakse.

	Ei vasta. 
	(2) Platvormihaldur ajakohastab käesoleva paragrahvi lõike 1 punktides 1 ja 3 nimetatud teavet iga kalendriaasta teise ja neljanda kvartali lõpuks. Kui platvormihaldur on Euroopa Komisjoni soovituse 2003/361/EÜ mikro-, väikeste ja keskmise suurusega ettevõtjate määratlemise kohta (ELT L 124, 20.05.2003, lk 36–41) tähenduses mikro-, väike- või keskmise suurusega ettevõtja, ajakohastab ta nimetatud teavet iga kalendriaasta neljanda kvartali lõpuks. Platvormihaldur ajakohastab käesoleva paragrahvi lõike 1 punktis 2 nimetatud teavet iga kord, kui tingimusi muudetakse.

(3) Tööinspektsioonil ja platvormitöö tegijate esindajal on õigus nõuda platvormihaldurilt järgmist teavet:
1) korrapäraselt töötavate platvormitöö tegijate arv nende platvormil töötamise kestuse järgi;
2) korrapäraselt töötavate platvormitöö tegijate nädala keskmine töötundide arv ühe platvormitöö tegija kohta;
3) korrapäraselt töötavate platvormitöö tegijate keskmine sissetulek.
	

	Olenemata esimesest lõigust võivad liikmesriigid ette näha, et digitaalsete tööplatvormide puhul, mis on VKEd, sealhulgas mikroettevõtjad, ajakohastatakse lõikes 1 osutatud teavet vähemalt kord aastas.
	Ei vasta.
	Paragrahv 16 lg 2.
	 

	5. Pädevatel asutustel ja platvormitöö tegijate esindajatel on õigus küsida digitaalsetelt tööplatvormidelt täiendavaid selgitusi ja üksikasju mis tahes esitatud teabe kohta, sealhulgas üksikasju töölepingu kohta. Digitaalsed tööplatvormid vastavad sellisele taotlusele, andes põhjendatud vastuse põhjendamatu viivituseta.
	Ei vasta.
	(4) Tööinspektsioonil ja platvormitöö tegijate esindajatel on õigus küsida platvormihaldurilt lisaselgitusi ja üksikasju esitatud teabe kohta ning platvormihaldur on kohustatud viivitamata esitama põhjendatud vastuse.
	

	V peatükk
ÕIGUSKAITSEVAHENDID JA NÕUETE TÄITMISE TAGAMINE

	Artikkel 18
Õigus õiguskaitsele

	Ilma et see piiraks määruse (EL) 2016/679 artiklite 79 ja 82 kohaldamist, tagavad liikmesriigid, et platvormitöö tegijatel, sealhulgas neil, kelle töösuhe või muu lepinguline suhe on lõppenud, on käesolevast direktiivist tulenevate õiguste rikkumise korral juurdepääs õigeaegsele, tõhusale ja erapooletule vaidluste lahendamisele ning õigus õiguskaitsele, sealhulgas tekkinud kahju piisavale hüvitamisele.
	Vastab. 
	
	Töötegijal on õigus oma õiguste rikkumise korral pöörduda töövaidluskomisjoni või kohtusse (TvLS § 2 lg 1 p 1; TsMS § 3 lg 1). 

Võlaõigusseaduse § 101 lg 1 p 3 kohaselt võib lepingulist kohustust rikkunud poolelt nõuda kahju hüvitamist.

	Artikkel 19
Menetlused platvormitöö tegijate nimel või toetuseks

	Ilma et see piiraks määruse (EL) 2016/679 artikli 80 kohaldamist, tagavad liikmesriigid, et platvormitöö tegijate esindajad või juriidilised isikud, kellel on kooskõlas riigisisese õiguse või tavaga õigustatud huvi kaitsta platvormitöö tegijate õigusi, saavad osaleda mis tahes kohtu- või haldusmenetluses, et tagada käesolevast direktiivist tulenevate õiguste või kohustuste täitmine. Liikmesriigid tagavad, et sellised esindajad või juriidilised isikud saavad juhul, kui rikutakse käesolevast direktiivist tulenevaid õigusi või kohustusi, tegutseda platvormitöö tegija või tegijate nimel või toetuseks kooskõlas riigisisese õiguse ja tavaga.
	Vastab. 
	
	AÜSi § 16 lg 1 sätestab, et kollektiivsetes töösuhetes on ametiühingul oma pädevuse piires õigus esindada ja kaitsta töötajate õigusi ja huve. 

AÜSi § 16 lg 2 sätestab, et individuaalsetes töösuhetes esindab ja kaitseb ametiühing oma liikmete või teiste töötajate õigusi ja huve vastava volituse alusel. 

TSÜSi § 118 reguleerib asjakohase volituse andmist.

TsMSi § 221 reguleerib esindaja esindusõiguse tõendamist.

TvLSi § 17 lg 2 ja TsMSi § 217 lg 4 kohaselt kohaldatakse TVKs esindusele TSÜSis esinduse kohta sätestatut. TsMSi § 218 seab esindusele teatud kitsendused, mille kohaselt peab esindaja olema advokaat, õigusharidusega isik, aga võib olla ka hageja, kostja või menetlusosalise sugulane. 

	Artikkel 20
Suhtluskanalid platvormitöö tegijatele

	Liikmesriigid võtavad vajalikud meetmed tagamaks, et digitaalsed tööplatvormid annavad platvormitöö tegijatele digitaalsete tööplatvormide digitaristu või muude sarnaste tulemuslike vahendite kaudu võimaluse üksteisega eraviisiliselt ja turvaliselt ühendust võtta ja omavahel suhelda ning võimaluse võtta ühendust platvormitöö tegijate esindajatega ja esindajatel nendega ühendust võtta, järgides samal ajal määrust (EL) 2016/679. Liikmesriigid nõuavad, et digitaalsed tööplatvormid hoiduksid juurdepääsu võimaldamisest sellisele suhtlusele ja teabevahetusele või selle jälgimisest.
	Ei vasta.
	§ 18. Platvormitöö tegijate suhtluskanal
(1) Platvormihaldur tagab platvormitöö tegijatele võimaluse suhelda üksteise ja enda esindajaga turvaliselt ja konfidentsiaalselt platvormihalduri digitaristu või muu samalaadse vahendi kaudu ning teavitab platvormitöö tegijat sellest vahendist hiljemalt esimesel tööpäeval. Sealjuures võib vajaduse korral neile kättesaadavaks teha teiste platvormitöö tegijate ja esindaja kontaktandmed. Platvormitöö tegijate ja nende esindaja kontaktandmed tehakse kättesaadavaks ainult isiku eelneval kirjalikku taasesitamist võimaldavas vormis avaldatud nõusolekul. 

(2) Platvormihaldur ei tohi käesolevas paragrahvis nimetatud suhtlusele ligi pääseda ega seda jälgida.
	

	Artikkel 21
Juurdepääs tõenditele

	1. Liikmesriigid tagavad, et käesoleva direktiivi sätetega seotud menetlustes on liikmesriigi kohtutel või pädevatel asutustel võimalik nõuda digitaalselt tööplatvormilt kõigi tema käsutuses olevate asjakohaste tõendite avaldamist.
	Vastab. 
	
	TvLSi § 45 lg 5 kohaselt on poolel õigus esitada TVK-le taotlus, et TVK nõuaks vastaspoolelt välja tema käsutuses olevad tõendid.

TsMSi § 279 lg sätestab, et isik, kelle valduses on dokument, on kohustatud kohtu nõudel esitama selle kohtule kohtu määratud ajaks. § 278 sätestab isiku õiguse taotleda kohtult dokumendi väljanõudmist teiselt isikult. 

	2. Liikmesriigid tagavad, et liikmesriikide kohtutel on õigus nõuda konfidentsiaalset teavet sisaldavate tõendite avaldamist, kui nad peavad seda menetluse jaoks oluliseks. Liikmesriigid tagavad, et sellise teabe avaldamise nõudmisel on liikmesriikide kohtutel kasutada tulemuslikud meetmed kõnealuse teabe kaitsmiseks.
	Vastab.
	
	TsMSi § 59 lg 1(1) kohaselt võib kohus piirata menetlusosalise õigust toimikuga tutvuda, kui see oleks vastuolus teise menetlusosalise või muu isiku kaaluka huviga. Samas, piirata ei või hagimenetluse poolte õigust toimikuga tutvuda. 

TsMSi § 38 lg 1 p 6 kohaselt võib menetluse kuulutada ärisaladuse või muu sellesarnase saladuse hoidmise eesmärgil kinniseks. § 41 sätestab, et kohus saab kohustada kinnisel istungil viibivaid isikuid mitte avaldama seal teatavaks saanud dokumente ja asjaolusid. 

	Artikkel 22
Kaitse halva kohtlemise või negatiivsete tagajärgede eest

	Liikmesriigid kehtestavad vajalikud meetmed, et kaitsta platvormitöö tegijaid, sealhulgas neid, kes on nende isikute esindajad, digitaalse tööplatvormi poolse halva kohtlemise eest või selliste negatiivsete tagajärgede eest, mis tulenevad digitaalsele tööplatvormile esitatud kaebusest või menetlusest, mis on algatatud eesmärgiga tagada käesoleva direktiiviga ettenähtud õiguste järgimine.
	Ei vasta. 
	§ 19. Kaitse ebasoodsa kohtlemise eest ja lepingu ülesütlemise korral

(1) Platvormihaldur ei tohi platvormitöö tegijat ega platvormitöö tegijate esindajat kohelda ebasoodsalt või rakendada nende suhtes ebasoodsate tagajärgedega meetmeid seetõttu, et nad tuginevad platvormitöö tegijate õigustele, juhivad tähelepanu oma õiguste rikkumisele või toetavad teist platvormitöö tegijat tema õiguste kaitsel.
	TLSi § 21 näeb ette kaitse töölepingulisele töötajale ebasoodsa kohtlemise eest, kuid platvormitöö direktiivi kohaselt peab see kehtima ka platvormitöö tegijatele.





	Artikkel 23
Kaitse töölt vabastamise eest

	1. Liikmesriigid võtavad vajalikud meetmed, et keelata platvormitöö tegijate töölt vabastamine või nende lepingu lõpetamine või nendega samaväärsete meetmete kohaldamine ja kõik selleks tehtavad ettevalmistused põhjusel, et platvormitöö tegijad on kasutanud käesolevas direktiivis sätestatud õigusi.
	Ei vasta.
	(2) Platvormihaldur ei tohi platvormitöö tegijaga sõlmitud lepingut üles öelda, kohaldada tema suhtes muid samaväärse mõjuga meetmeid ega neid ette valmistada põhjusel, et platvormitöö tegija on kasutanud käesolevas seaduses sätestatud õigusi.
	

	2. Kui platvormitöö tegijad leiavad, et nad vabastati töölt, nende leping lõpetati või nende suhtes kohaldati samaväärse mõjuga meetmeid põhjusel, et nad on kasutanud käesolevas direktiivis sätestatud õigusi, võivad nad küsida digitaalselt tööplatvormilt töölt vabastamise, lepingu lõpetamise või nendega samaväärsete meetmete kohaldamise kohta piisava põhjenduse esitamist. Digitaalne tööplatvorm esitab sellise põhjenduse kirjalikult ja põhjendamatu viivituseta.
	Ei vasta.
	(3) Kui platvormitöö tegija leiab, et temaga on leping üles öeldud või kohaldatud muud samaväärse mõjuga meedet põhjusel, et ta kasutas käesolevas seaduses sätestatud õigusi, võib ta nõuda platvormihaldurilt selle kohta põhjendust. Platvormihaldur esitab põhjenduse viivitamata kirjalikku taasesitamist võimaldavas vormis.
	

	3. Liikmesriigid võtavad vajalikud meetmed selle tagamiseks, et kui lõikes 2 osutatud platvormitöö tegijad esitavad kohtule või muule pädevale asutusele või organile asjaolud, mis annavad alust eeldada, et toimus selline töölt vabastamine, lepingu lõpetamine või nendega samaväärsete meetmete kohaldamine, on digitaalse tööplatvormi ülesanne tõendada, et töölt vabastamise, lepingu lõpetamise või nendega samaväärsete meetmete kohaldamise põhjus oli lõikes 1 osutatust erinev.
	Ei vasta.
	(4) Kui platvormitöö tegija esitab kohtule või töövaidluskomisjonile asjaolud, mis võimaldavad eeldada, et platvormitöö tegijaga öeldi leping üles või kohaldati muud samaväärse mõjuga meedet põhjusel, et ta kasutas käesolevas seaduses sätestatud õigusi, loetakse, et leping öeldi üles või meedet kohaldati eelnimetatud põhjusel, kui platvormihaldur ei tõenda vastupidist.
	

	4. Liikmesriikidelt ei nõuta lõike 3 kohaldamist menetluste suhtes, mille korral juhtumi asjaolude uurimine on kohtu või muu pädeva asutuse või organi ülesanne.
	Ei ole vaja üle võtta.
	
	

	5. Lõiget 3 ei kohaldata kriminaalmenetluste suhtes, kui liikmesriigid ei ole sätestanud teisiti.
	Vastab.
	
	Kriminaalmenetluste puhul rakendatakse kriminaalmenetluse seadustikku. 

	Artikkel 24
Järelevalve ja karistused

	1. Järelevalveasutus või asutused, kes vastutavad määruse (EL) 2016/679 kohaldamise järelevalve eest, vastutavad ka käesoleva direktiivi artiklite 7–11 kohaldamise järelevalve ja täitmise tagamise eest (andmekaitseküsimuste puhul) kooskõlas määruse (EL) 2016/679 VI, VII ja VIII peatüki asjakohaste sätetega.
	Ei vasta.
	§ 20. Riiklik järelevalve

(1) Käesoleva seaduse §-s 14, § 15 lõikes 1 ja §-s 16 sätestatud nõuete täitmise üle töösuhtes teeb riiklikku järelevalvet Tööinspektsioon.

(2) Tööinspektsioon võib käesolevas seaduses sätestatud riikliku järelevalve tegemisel kasutada korrakaitseseaduse §-des 30, 31, 32, 49, 50 ja 51 sätestatud riikliku järelevalve erimeetmeid korrakaitseseaduses sätestatud alusel ja korras.

(3) Käesoleva seaduse §-des 9–13 sätestatud isikuandmete töötlemise nõuete täitmise üle teeb järelevalvet Andmekaitse Inspektsioon isikuandmete kaitse seaduse 5. peatükis ja §-s 73 sätestatud korras.
	

	Käesoleva direktiivi artiklite 7–11 rikkumise korral kohaldatakse kõnealuse määruse artikli 83 lõikes 5 osutatud haldustrahvide ülemmäära.
	Ei vasta.
	§ 22. Isikuandmete töötlemise nõuete rikkumine

(1) Käesoleva seaduse §-des 9–13 sätestatud isikuandmete töötlemise nõuete rikkumise eest –
karistatakse rahatrahviga kuni 20 000 000 eurot.

(2) Sama teo eest, kui selle on toime pannud juriidiline isik, –
karistatakse rahatrahviga kuni 20 000 000 eurot või kuni neli protsenti tema eelmise majandusaasta ülemaailmsest aastasest kogukäibest, olenevalt sellest, kumb summa on suurem.
	

	2. Lõikes 1 osutatud asutused ning muud riigi pädevad asutused teevad käesoleva direktiivi täitmise tagamisel vajaduse korral koostööd oma vastava pädevuse piires, eelkõige juhul, kui tekib küsimusi automaatsete seire- või otsustussüsteemide mõju kohta platvormitöö tegijatele. Sel eesmärgil vahetavad kõnealused asutused kas taotluse korral või omal algatusel asjakohast teavet, sealhulgas inspekteerimise või uurimiste käigus saadud teavet.
	Vastab.
	§ 21. Koostöö ja andmevahetus järelevalve tegemisel

(1) Tööinspektsioon ja Andmekaitse Inspektsioon teevad omavahel koostööd, vahetades kas taotluse alusel või omal algatusel asjakohast teavet, sealhulgas menetluse käigus saadud teavet, isikuandmeid ja eriliiki isikuandmeid, mis on vajalikud käesolevast seadusest tulenevate ülesannete täitmiseks.

(2) Käesoleva paragrahvi lõike 1 alusel edastatavate isikuandmete vastutav töötleja on teavet saav asutus alates andmete kättesaamisest. Andmeid edastav asutus tagab edastatavate andmete õigsuse.

(3) Käesoleva paragrahvi alusel saadud isikuandmete säilitamisel lähtutakse teavet saava asutuse suhtes kohaldatavatest õigusaktidest ja kehtestatud dokumentide säilitamise korrast.
	Asutustevahelist koostööd saab lisaks pidada regulaarseks ja hea halduse tavadest tulenevalt kohustuslikuks tegevuseks. HMSis sätestatud haldusmenetluse põhimõtetest tulenevalt tuleb haldusmenetlus läbi viia eesmärgipäraselt, tõhusalt, lihtsalt, kiirelt ja säästlikult ning hoiduma isikule ülemääraste ebameeldivuste tekitamisest. Eelnev hõlmab põhimõtet, et vajadusel teevad asutused omavahel koostööd ja vahetavad asjakohast teavet. Seejuures sätestab näiteks Tööinspektsiooni (TI) põhimääruse § 9 p 15 sõnaselge kohustuse teha koostööd teiste täidesaatva riigivõimu asutustega. 

	3. Riigi pädevad asutused teevad koostööd, vahetades komisjoni toetusel asjakohast teavet ja parimaid tavasid õigusliku eelduse rakendamise kohta.
	Vastab.
	
	Vt eelmine kommentaar.

	4. Kui platvormitöö tegijad teevad platvormitööd muus liikmesriigis kui see, kus digitaalne tööplatvorm on asutatud, vahetavad nende liikmesriikide pädevad asutused teavet käesoleva direktiivi täitmise tagamiseks.
	Vastab.
	
	Andmekaitse inspektsiooni põhimäärus § 9 p 5 ja TI põhimäärus § 12 p 2 sätestavad kohustuse välispartneritega infovahetust koordineerida ja oma tegevusvaldkonda puudutavate organisatsioonide töös osaleda. Vt ka eelmisi kommentaare. 

	5. Ilma et see piiraks lõikes 1 osutatud määruse (EL) 2016/679 kohaldamist, kehtestavad liikmesriigid karistusnormid, mida kohaldatakse käesoleva direktiivi alusel vastu võetud liikmesriigi sätete või käesoleva direktiivi kohaldamisalasse kuuluvate õiguste puhul juba kehtivate asjakohaste sätete rikkumise korral. Kehtestatud karistused peavad olema mõjusad, hoiatavad ja proportsionaalsed ettevõtja rikkumise laadi, raskusastme ja kestusega ning mõjutatud töötajate arvuga.
	Ei vasta. 




	Paragrahvid 23-25.
	


	6. Kui rikkumine on seotud sellega, et digitaalsed tööplatvormid keelduvad täitmast õiguslikku otsust, millega määratakse kindlaks platvormitöö tegijate õige tööalane staatus, näevad liikmesriigid ette karistused, mis võivad hõlmata rahalisi karistusi.
	Vastab.
	
	TsMSi § 601 lg 2 sätestab, et kui kohtu määratud tähtaja jooksul kohustust ei täideta ega esitata ka vastuväidet, teeb kohus trahvimääruse ja kordab varasemat määrust koos uue trahvi määramise hoiatusega. Kohus toimib sel viisil seni, kuni kohustus täidetakse või esitatakse määruse kohta vastuväide Sunniraha saab määrata ka kohtutäitur.

	VI peatükk
LÕPPSÄTTED

	Artikkel 25
Kollektiivläbirääkimiste edendamine platvormitöös

	Ilma et see piiraks sotsiaalpartnerite autonoomiat ja võttes arvesse riigisiseste tavade mitmekesisust, võtavad liikmesriigid piisavaid meetmeid, et edendada sotsiaalpartnerite rolli ja soodustada kollektiivläbirääkimiste õiguse kasutamist platvormitöös, sealhulgas meetmeid, et määrata kindlaks platvormitöötajate õige tööalane staatus ja hõlbustada III peatükis sätestatud algoritmilise juhtimisega seotud platvormitöötajate õiguste kasutamist.
	Ei ole vaja üle võtta. 
	
	

	Artikkel 26
Kaitse taseme säilitamine ja soodsamad sätted

	1. Käesolev direktiiv ei ole piisav alus platvormitöötajatele liikmesriikides juba pakutava kaitse üldise taseme alandamiseks, sealhulgas seoses kehtestatud menetlustega platvormitöö tegijate õige tööalase staatuse kindlaksmääramiseks ning nende esindajate kehtivate õigustega.
	Ei ole vaja üle võtta.
	
	

	2. Käesolev direktiiv ei piira liikmesriikide õigust kohaldada või kehtestada õigus- või haldusnorme, mis on platvormitöötajate jaoks soodsamad, või soodustada või lubada platvormitöötajate jaoks soodsamate kollektiivlepingute kohaldamist kooskõlas käesoleva direktiivi eesmärkidega.
	Ei ole vaja üle võtta.
	
	

	3. Käesolevat direktiivi kohaldatakse ilma, et see piiraks muid õigusi, mis on platvormitöö tegijatele antud teiste liidu õigusaktidega.
	Ei ole vaja üle võtta.
	
	

	Artikkel 27
Teabe levitamine

	Liikmesriigid tagavad, et platvormitöö tegijatele ja digitaalsetele tööplatvormidele, sealhulgas VKEdele ning üldsusele tehakse teatavaks käesoleva direktiivi ülevõtmiseks kehtestatud riigisisesed meetmed ning artiklis 1 sätestatud reguleerimisesemega seotud juba kehtivad asjakohased sätted, sealhulgas teave õigusliku eelduse kohaldamise kohta. Liikmesriigid tagavad, et see teave esitatakse selgel, arusaadaval ja kergesti kättesaadaval viisil, sealhulgas puuetega inimestele.
	Ei ole vaja üle võtta.



	
	

	Artikkel 28
Kollektiivlepingud ja konkreetsed isikuandmete töötlemise normid

	Liikmesriigid võivad õigusaktides või kollektiivlepingutes sätestada üksikasjalikumad normid, et tagada õiguste ja vabaduste kaitse platvormitöö tegijate isikuandmete töötlemisel artiklite 9, 10 ja 11 kohaselt vastavalt artikli 26 lõikele 1. Liikmesriigid võivad lubada sotsiaalpartneritel vastavalt riigisisesele õigusele või tavale säilitada selliseid kollektiivlepinguid, nende üle läbirääkimisi pidada, neid sõlmida ja nende täitmist tagada, millega kehtestatakse platvormitöötajate üldist kaitset austades platvormitööd käsitlev kord, mis erineb artiklites 12 ja 13 osutatud korrast, ja kui nad teevad selle rakendamise ülesandeks sotsiaalpartneritele vastavalt artikli 29 lõikele 4, siis artiklis 17 osutatud korrast.
	Ei ole vaja üle võtta.
	
	

	Artikkel 29
Ülevõtmine ja rakendamine

	1. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 2. detsembriks 2026. Liikmesriigid teatavad nendest viivitamata komisjonile.
	Ei vasta.
	§ 28. Seaduse jõustumine

Käesolev seadus jõustub 2026. aasta 2. detsembril.
	

	Kui liikmesriigid need normid vastu võtavad, lisavad nad nende ametlikul avaldamisel nendesse või nende juurde viite käesolevale direktiivile. Sellise viitamise viisi näevad ette liikmesriigid.
	Ei ole vaja üle võtta.
	
	

	2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste normide teksti.
	Ei ole vaja üle võtta.
	
	

	3. Liikmesriigid võtavad kooskõlas oma riigisisese õiguse ja tavaga asjakohaseid meetmeid, et tagada sotsiaalpartnerite tõhus kaasatus ning edendada ja parandada sotsiaaldialoogi käesoleva direktiivi rakendamiseks.
	Ei ole vaja üle võtta.
	
	

	4. Liikmesriigid võivad teha sotsiaalpartneritele ülesandeks rakendada käesolevat direktiivi, kui sotsiaalpartnerid seda ühiselt taotlevad ja kui liikmesriigid võtavad kõik vajalikud meetmed selle tagamiseks, et igal ajal suudetakse tagada käesoleva direktiiviga eesmärgiks seatud tulemuste saavutamine.
	Ei ole vaja üle võtta.
	
	

	Artikkel 30
Läbivaatamine komisjoni poolt

	Komisjon vaatab käesoleva direktiivi rakendamise läbi hiljemalt 2. detsembriks 2029, olles konsulteerinud liikmesriikidega, sotsiaalpartneritega liidu tasandil ja peamiste sidusrühmadega ning võttes arvesse mõju VKEdele, sealhulgas mikroettevõtjatele, ja kui see on asjakohane, esitab seadusandlikke muudatusettepanekuid. Sellisel läbivaatamisel pöörab komisjon erilist tähelepanu sellele, millist mõju avaldab vahendajate kasutamine käesoleva direktiivi üldisele rakendamisele, samuti õigusliku eelduse mõjususele.
	Ei ole vaja üle võtta.
	
	

	Artikkel 31
Jõustumine

	Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
	Ei ole vaja üle võtta.
	
	

	Artikkel 32
Adressaadid

	Käesolev direktiiv on adresseeritud liikmesriikidele.
	Ei ole vaja üle võtta.
	
	



2

